च्याम्पियन्स लिगमा पोर्टोको सहज जित 
युरोपेली च्याम्पियन्स लिगअन्तर्गत समूह 'जी' को खेलमा पोर्चुगिज टोली एफसी पोर्टोले आरबी लाइप्जिगलाई हराएको छ । घरेलु मैदानमा ३-१ को जित दर्ता गरेको पोर्टोका लागि हेक्टर हर्रेराले सुरुआती गोल गरे ।
पेरिस — युरोपेली च्याम्पियन्स लिगअन्तर्गत समूह 'जी' को खेलमा पोर्चुगिज टोली एफसी पोर्टोले आरबी लाइप्जिगलाई हराएको छ । घरेलु मैदानमा ३-१ को जित दर्ता गरेको पोर्टोका लागि हेक्टर हर्रेराले सुरुआती गोल गरे ।टिमो वेर्नरले दोस्रो हाफको सुरुआतमै बराबरी गोल फर्काए । त्यसपछि डानिलो पारेरा र म्याक्सीमिलियानो परेराले १/१ गोल गरेपछि घरेलु टोली विजयी रहयो ।समूहको अर्को खेलमा बेसिक्टास र मोनाकोले १-१ को बराबरी खेले । रोनी लोपेसको गोलमा अग्रता लिएपनि सेनक टोसुनले बराबरी गोल गर्दै टर्किस टोलीको अपराजित यात्रा कायम राखे । अंक तालिकामा बेसिक्टास १० अंक सहित शीर्षस्थानमा छ भने दोस्रोमा रहेको पोर्टोको ६ अंक छ । लाइप्जिग ४ र मोनाको २ अंक लिएर पुछारमा छन् ।